Simpozionul „Valențe culturale și spirituale în opera părintelui Gala Galaction”, găzduită și co-organizată la FTOUB a UB

Luni, 27 noiembrie 2023, Facultatea de Teologie Ortodoxă „Justinian Patriarhul” a Universității din Bucureștiva găzdui Simpozionul „Valențe culturale și spirituale în opera părintelui Gala Galaction”.
Evenimentul va avea loc, începând cu ora 09:30, în Amfiteatrul „I.G. Coman” al FTOUB (Strada Sfânta Ecaterina, nr. 2-4, sector 4).

Manifestarea științifică este co-organizată de FTOUB și Casa Memorială „Gala Galaction”.

În deschiderea oficială a simpozionului, vor fi transmise mesajele reprezentanților Ministerului Culturii și Muzeului Național al Literaturii Române, iar pr. prof. univ. dr. Constantin Pătuleanu, cadru didactic la FTOUB, va prezenta proiectul omonim.

Evenimentul este structurat în două părți, prima va fi moderată de PS Varlaam Ploieșteanul, episcop-vicar patriarhal, și cea de-a doua, de către pr. prof. univ. dr. Constantin Pătuleanu.
Printre conferențiari îi menționăm pe pr. prof. univ. dr. Constantin Preda, decanul FTOUB, care va susține o prelegere cu titlul „Privire retrospectivă privind activitatea pastoral-misionară a părintelui Gala Galaction”, și pe pr. lect. univ. dr. Cosmin Pricop, prodecan al FTOUB, care va prezenta lucrarea „Gala Galaction și maniera sa de interpretare a textului biblic”. 

În cadrul ediției din acest an a simpozionului, participă cadre didactice, doctoranzi ai FTOUB,  profesori de la Centrul de Studii Ebraice al Facultății de Litere a UB, masteranzi ai FLLS și înalți prelați, reprezentanți ai Bisericii Ortodoxe Române. 
Mai multe informații despre program și participanți pot fi consultate aici.
 
